      R O M Â N I A

JUDEŢUL HUNEDOARA       

   MUNICIPIUL BRAD

          P R I M A R U L

Nr. 127/11.506/14.09.2022
                                            R E F E R A T   D E   A P R O B A R E
privind  indexarea chiriilor, redevențelor și  taxelor de bază pe metru pătrat  pentru spaţiile cu altă destinaţie decât  aceea de locuinţă şi pentru
 terenurile aparţinând domeniului public şi privat al 
Municipiului Brad 

În momentul de față există încheiate contracte de închiriere şi de concesiune pentru spaţiile cu altă destinaţie decât aceea de locuinţă şi pentru terenurile aparţinând domeniului public şi privat al Municipiului Brad, atât cu persoane fizice, cât şi cu persoane juridice, precum și închirieri ocazionale a sălii de şedinţe, a unor terenuri, etc..


Aprobarea  taxelor de bază pe metru pătrat pentru spaţiile cu altă destinaţie decât aceea de locuinţă şi pentru terenurile aparţinând domeniului public şi privat al Municipiului Brad s-a făcut în fiecare an luându-se în considerare rata medie a prețurilor de consum în ultimele 12 luni (septembrie 2021 - august 2022) față de precedentele 12 luni (septembrie 2020 - august 2021), calculată pe baza indicelui preţului de consum dat de către Institutul Naţional de Statistică, respectiv 11,00 %.


 Din Comunicatul de presă al Institutului Naţional de Statistică nr. 223/12.09.2022 privind evoluția preţurilor de consum  și rata medie lunară a inflației rezultă că rata anuală a prețurilor de consum din categoria serviciilor pentru luna august 2022, față de luna august 2021 este de 108,26% .


În contextul celor de mai sus am inițiat prezentul proiect de hotărâre prin care  am propus ca, atât chiriile și redevenţele, cât şi taxele de bază pe metru pătrat pentru spaţiile cu altă destinaţie decât aceea de locuinţă, precum şi pentru terenurile aparţinând domeniului public şi privat al Municipiului Brad  să se indexeze cu 1,0826,  începând cu 1 ianuarie 2023 și-l supun plenului Consiliului Local al Municipiului Brad spre dezbatere și aprobare în forma prezentată.


Invoc în susţinerea propunerii mele prevederile art. 463 alin. 2, alin. 3 şi alin. 4, art. 465, art. 466 şi  ale art. 467 alin. 5 din Legea nr. 227/2015 privind Codul Fiscal precum şi ale Comunicatului de presă al Institutului Naţional de Statistică nr. 223/12.09.2022  privind evoluția  preţurilor de consum în luna august 2022.

